Andrea Penezić (n. 13 noiembrie 1985, în Zagreb) este o handbalistă croată care joacă pentru clubul sloven RK Krim Ljubljana și pentru echipa națională a Croației pe postul de intermediar stânga. Ea și-a reprezentat țara la Campionatul European de Handbal Feminin din 2008, unde Croația a terminat a șasea, iar Penezić s-a situat între primele 10 marcatoare. În 2012, ea a luat parte împreună cu echipa țării ei la Jocurile Olimpice de vară de la Londra.